Prebrzi i prežestoki

***Prebrzi i prežestoki*** je američki akcijski film iz 2003. godine o uličnim auto-trkama u kojem glavne uloge igraju Paul Walker i Tyrese Gibson. Režiser filma je John Singleton.

Ovo je drugi film iz serijala Brzi i žestoki, i jedini u kojem se ne pojavljuje Vin Diesel u ulozi Dominica "Doma" Toretta.

To je prvi film u kojem se pojavljuje Tyrese Gibson kao Roman Pearce, te Ludacris kao Tej. Njih dvojica se vraćaju u Brzi i žestoki 5 kao i u Brzi i žestoki 6.

## Scenario 
Brian živi u Miamiju gdje je već jedan od elitnih trkača, ali nakon jedne utrke ga hvataju agenti granične policije kako bi im pomogao u slučaju protiv narkobosa **Cartera Veronea** (Cole Hauser), a zauzvrat bi mu bio obrisan kriminalni dosije. On pristaje, ali pod uslovom da sam bira partnera.

Vraća se u rodni **Barstow** u Kaliforniji kako bi ubjedio svog prijatelja iz djetinjstva **Romana Pearcea** (Tyrese Gibson), da mu se pridruži na ovom zadatku. Roman je već proveo određeno vrijeme u zatvoru, a sada se nalazi u kućnom pritvoru. Roman nevoljko pristaje na zadatak, uz zahtjev da se i njemu izbriše dosije.

U zadatku im pomaže **Monica Fuentes** (Eva Mendes) koja je već uspjela da pridobije povjerenje Veronea i dio je njegove organizacije. Roman je sumnjičav i ne vjeruje Monici, obzirom da je ona Veronu i djevojka. O'Conner i Pearce izvršavaju svoj zadatak i upadaju u zločinačku organizaciju, te uspjevaju saznati da Verone želi krijumčariti novac i pobjeći u privatnom avionu.

U međuvremenu, Brian i Roman osvajaju još dva auta u uličnoj trci i smišljaju drugi plan u slučaju da situacija sa planom FBI-ja pođe po zlu. Roman se suočava i sa Brianom kojeg privlači Monica.

Na sami dan misije dvojac u auta stavlja torbe s novcem, dok se s njima voze dvojica Veronovih ljudi. Ipak bivaju otkriveni što za ishod ima potjeru po cijelom gradu. Uspjevaju pobjeći policiji, a Roman se u putu rješava svog suvozača, dok Brianu Veronov čovjek Enrique kaže kako moraju skrenuti s puta i da ne idu na planiranu destinaciju.

Za to vrijeme agenti granične službe okružuju Veronov privatni avion, ali otkrivaju da su prevareni i da to zapravo nije dio Veronovog plana. Verone otkriva da je Monica tajni agent i otima je. Brian i Enrique stižu na pravu destinaciju i dok se Enrique sprema da ubije Briana, Roman se stvara niotkuda i spašava Brianov život. Njih dvojica se voze za brodom u kojem Verone bježi zajedno sa otetom Monicom, i velikom brzinom se zabijaju na jahtu. Uspjevaju savladati Verona i spasiti Monicu.

Nakon što su im zločini izbrisani, Brian i Roman razmišljaju o tome šta bi mogli raditi, a Brian predlaže da otvore garažu. Kada Roman pita kako će to uraditi obzirom da nemaju novca, Brian otkriva Romanu kako je ipak ukrao nešto Veronovog novca, što je također uradio i Roman.

## Uloge 
* **Paul Walker** - '''Brian O'Conner**
* **Tyrese Gibson** - **Roman "Rome" Pearce**
* **Eva Mendes** - **Monica Fuentes**
* **Cole Hauser** - **Carter Verone**
* **Ludacris** - **Tej Parker**
* **Devon Aoki** - **Suki**
* **James Remar** - **Markham**
* **Thom Barry** - **Bilkins**

## Produkcija 
mini|lijevo|250px|Honda S2000 koju vozi SukiNi **Vin Diesel** ni režiser prvog dijela **Rob Cohen** nisu učestvovali u ovom filmu, obzirom da su radili na filmu "xXx". Ja Rule koji je glumio u prvom filmu je odbio ulogu u nastavku, dok je reper Redman bio zauzet nastupima. Uloga **Teja** je zato ponuđena **Ludacrisu**.

**Skyline GT-R** koji vozi **Brian** je zapravo automobil **Paula Walkera** koji je on prilagodio ovom filmu. Također, Walker je lično birao sve aute u filmu i odradio nekoliko scena bez pomoći kaskadera.

Za scenu skoka s mosta sva auta su imala kaveze za vozače osim **Honde S2000** koju je vozila **Suki**. Umjesto nje korištena je lutka a auto je kontrolisan pomoću daljinskog upravljača obzirom da je auto kabriolet.

Kuća u Miamiju korištena kao dom narkobosa **Veronea** je tada bila u vlasništvu Sylvestera Stallonea, te je bila pozajmljena na samo dva dana.

**Devon Aoki''' nije imala vozačku dozvolu niti bilo kakav oblik vozačkog iskustva prije snimanja filma, pa je morala uzimati privatne časove vožnje, a zatim i časove kaskaderske vožnje.

## Reference 
## Vanjski linkovi 
* Zvanični sajt

Kategorija:Filmovi iz 2003.
Kategorija:Američki filmovi
Kategorija:Američki akcijski filmovi
Kategorija:Filmovi na engleskom jeziku
Kategorija:Filmovi u režiji Johna Singletona
Kategorija:Filmovi Universal Picturesa
Kategorija:Filmovi s radnjom u Kaliforniji
Kategorija:Filmovi s radnjom u Miamiju